|  |
| --- |
|  |
| BALATONRENDES KÖZSÉG |
| ***POLGÁRMESTERÉTŐL*** |
| 8255 Balatonrendes, Fő utca 1. |

**ELŐTERJESZTÉS**

**Balatonrendes Község Önkormányzata Képviselő-testületének**

**2020. január 30-i *soron következő nyílt* ülésére**

|  |  |
| --- | --- |
| **Tárgy:** | **Beszerzési Szabályzatról** |
| **Előterjesztő:** | Lenner István polgármester |
| **Előkészítő:** | Wolf Viktória jegyző |
| **Melléklet:** | szabályzat tervezete |
| **Meghívott:** | --- |
| A döntés meghozatala **egyszerű többséget** igényel.  *A határozati javaslatot törvényességi szempontból megvizsgáltam: Wolf Viktória jegyző* | |

**Tisztelt Képviselő-testület!**

Önkormányzatunk Badacsonytomaji Közös Önkormányzathoz történő csatlakozása okán felülvizsgálatra kerültek a jogelőd hivataltól átvett szabályzatok is. Figyelemmel arra, hogy Balatonrendes Önkormányzata önállóan nem rendelkezik a beszerzések lebonyolításával kapcsolatos eljárásrendről szóló szabályzattal, mely kimondottan az önkormányzati szabályozóelemeket rögzíti, szükségesnek e tárgyban a szabályzat testület általi jóváhagyását.

A közpénzek ésszerű felhasználása átláthatóságának és ellenőrizhetőségének, valamint a verseny tisztaságának biztosítása érdekében az államháztartásról szóló törvény végrehajtásáról szóló 368/2011 (XII.31.) Kormányrendelet 13.§ (2) bekezdés b) pontja alapján (*„A költségvetési szerv vezetője belső szabályzatban rendezi a működéséhez kapcsolódó, a költségvetési szerv előirányzatait terhelő pénzügyi kihatással bíró, jogszabályban nem szabályozott kérdéseket, így különösen a beszerzések lebonyolításával kapcsolatos eljárásrendet”)* előkészítettük a beszerzések lebonyolításával kapcsolatos eljárásrendről szóló szabályzatot, melyhez kapcsolódóan kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

Balatonrendes, 2020. január 23. Tisztelettel:

**Lenner István**

polgármester

**HATÁROZATI JAVASLAT**

**BALATONRENDES KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(I.30.) HATÁROZATA**

***Beszerzések lebonyolításával kapcsolatos eljárásrendről szóló szabályzatról***

**Balatonrendes Község Önkormányzatának Képviselő-testülete Balatonrendes Község Önkormányzata beszerzések lebonyolításával kapcsolatos eljárásrendről szóló szabályzatát az előterjesztés melléklete szerinti formában és tartalommal elfogadja.**

**Határidő: azonnal**

**Felelős: Lenner István polgármester**

**Földi Laura pénzügyi ügyintéző**